OpenLLM-France/wikimedia huggingface dataset:
# Homosocialització

La homosocialització o socialització LGBT és el procés mitjançant el qual les persones del col·lectiu LGBTI coneixen, es relacionen i s'integren amb altres persones d'aquest mateix col·lectiu, especialment de la seva mateixa orientació i identitat sexual, influint al seu torn en la construcció la seva pròpia identitat.

## Espais de homosocialització

Els espais de homosocialització són aquells llocs físics o virtuals freqüentats per persones del col·lectiu LGBTI per relacionar-se amb altres persones del mateix col·lectiu, on poder expressar amb llibertat la seva opció sexual i/o per trobar companys sexuals o afectius.
Abans de la configuració d'espais dirigits específicament al col·lectiu LGBT, la pràctica més habitual de relacionar-se entre la comunitat homosexual eren trobades sexuals a certs espais a l'aire lliure com a parcs o banys públics. Encara que molt menys freqüent, avui dia el cruising segueix sent una pràctica comuna, especialment entre els homes que tenen sexe amb homes.
D'altra banda, existeixen negocis i associacions dirigits específicament a la comunitat LGBT que permeten la trobada i socialització entre iguals. En molts casos, aquests afloren en barris LGBT on es congrega el col·lectiu, encara que molts negocis estan sofrint davant la competència que avui dia tenen amb les xarxes socials i internet a l'hora que les persones homosexuals coneguin a altres de la seva mateixa orientació sexual.

## Referències

* ↑ Ball, Steven; Lipton, Benjamin. «Group Work with Gay Men». A: Group Work with Populations at Risk (en anglès). Oxford University Press, 2005. ISBN 0-19-515667-6.
* ↑ Formas de inclusión y exclusión de las minorías sexuales en la ciudad. Hal. 2013
* ↑ The Development of Sexual Identity in Homosexual Men. The Psychoanalytic Study of the Child. 1986.
* ↑ Isay, Richard A. Being Homosexual: Gay Men and Their Development (en anglès). Avon, 1989.
* ↑ Participación e incidencia de la comunidad de lesbianas, gay, bisexuales y transgeneristas en Bogotá. Criterios. 2010.
* ↑ Espacios de homo-socialización y derecho de ciudad. Arxivat 2018-08-06 a Wayback Machine. El Nuevo Diario. 16 Abril 2016.
* ↑ Guasch, Óscar. La sociedad rosa. Anagrama, 1991. ISBN 84-339-1352-2.
* ↑ De cantinas, vapores, cines y discotecas. Cambios, rúpturas e inercias en los modos y espacios de homosocialización de la ciudad de México. Arxivat 2017-08-24 a Wayback Machine. Revista Latinoamericana de Geografía e Gênero. 2013.
* ↑ Las consecuencias de la “gaytrificación”: Cómo la subida de precios de los 'barrios gay' podría expulsar a este grupo. El diario.es. 15 gener 2016
* ↑ (portuguès) Práticas sexuais em geolocalização entre homens: corpos, prazeres, tecnologías. Athenea digital : revista de pensamiento e investigación social. Juliol 2016.
* ↑ Interseccionalidad y sexualidades disidentes Manhunt y los cazadores furtivos entre género, clase social y raza. Arxivat 2017-08-18 a Wayback Machine. Universidad de Los Andes (Colombia). 2013.

## Vegeu també

* Codi de mocadors
* Capitalisme rosa
* Pinkwashing
* Sauna gai
# Hondures als Jocs Olímpics d'hivern 1992

Hondures va estar representada en els Jocs Olímpics d'Hivern 1992 per una esportista (femenina) que va competir en esquí de fons: Jenny Palacios-Stillo. Ella mateixa va ser la portadora de la bandera a la cerimònia d'apertura.
Honduras no va obtenir cap medalla en aquests Jocs.

## Esquí de fons
### Femení

| Atleta | Prova | Temps | Posició |
| Jenny Palacios-Stillo | 5 km clàssic | 23:21.5 | 62 |
| Jenny Palacios-Stillo | 10 km persecució | 48:49.6 | 58 |
| Jenny Palacios-Stillo | 15 km clàssic | 1:10:09.2 | 50 |

## Referències

* ↑ Resultats d'Hondures en els Jocs Olímpics d'Albertville 1992 Arxivat 2012-11-12 a Wayback Machine. en Sports-Reference.com (SR/Olympic Sports) (en anglès)
* ↑ Jenny Palacios-Stillo en els Jocs Olímpics Arxivat 2016-12-03 a Wayback Machine. en Sports-Reference.com (SR/Olympic Sports) (en anglès)
# Hoover

«Hoover» té aquests significats:
* Geografia:
** Hoover (Alabama)
** Hoover (Indiana)
** Presa Hoover
* Persones:
** Herbert Hoover, 31è President dels Estats Units
** John Edgar Hoover, fundador del Federal Bureau of Investigation (FBI)
** Cecile Hoover Edwards, investigadora nutricionista afroamericana
# Any hidrològic

L'any hidrològic, en hidrologia, és un període de 12 mesos al llarg del qual es mesuren les precipitacions sobre una determinada conca hidrogràfica. L'any hidrològic no coincideix necessàriament amb l'any natural, és a dir, el període que convencionalment transcorre entre l'1 de gener i el 31 de desembre d'un mateix any. Això és així per a tenir en compte que part de la precipitació de tardor i hivern pot acumular-se en forma de neu i no fondre's fins a la primavera següent, que, en l'hemisferi nord, correspondria a l'any següent.
El començament de l'any hidrològic pot variar entre una regió i una altra, fins i tot dins d'un mateix Estat. Per exemple, a l'hemisferi nord amb clima continental extrem, amb estius molt secs i hiverns plujosos, el començament de l'any hidrològic sol donar-se al setembre o a l'octubre. A l'hemisferi sud, al contrari, pot considerar-se març o abril.
A Espanya es considera que l'any hidrològic comença l'1 d'octubre i acaba el 30 de setembre, encara que també se sol considerar l'any agrícola o hidro-meteorològic que comença l'1 de setembre i acaba el 31 d'agost. A l'hemisferi sud, concretament a Xile es considera que l'any hidrològic comença l'1 d'abril i finalitza el 31 de març.

## Referències

* ↑ Ray K. linsley i Joseph B. Franzini Engenharia de Recursos Hídricos. Editora da Universidade de Sao Paulo, Editora McGraw-Hill do Brasil, 1978.
* ↑ Pablo Ramos. «Qué es el año hidrológico y cuándo empieza en España». elTiempo.es, 15-10-2021.

## Bibliografia

* Engenharia de Recursos Hídricos. Ray K.Linsley & Joseph B. Franzini. Editora da Universidade de Sao Paulo i Editora McGraw-Hill do Brasil, Ltda. 1978
# Hyloscirtus piceigularis

Hyloscirtus piceigularis és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Ardila-Robayo, M.C. & Rueda, J.V. 2004. Hyloscirtus piceigularis. Llista Vermella d'Espècies Amenaçades de la UICN 2006. Consulta: 11 de gener de 2008.
# Iatralipta

Iatralipta (en grec antic Ἰατραλειπτής, en llatí iatralipta o iatroaliptes) era el nom donat a l'antiga Grècia i a l'antiga Roma als metges que practicaven la ciència anomenada ἰατραλειπτική ("iatraleiptiké") que significava literalment "metge que cura mitjançant la fricció o la unció", segons diu Plini el Vell a la Naturalis Historia.
Segons Plini el primer que va usar aquest mètode va ser Heròdic de Selímbria al segle v aC. Plini el Jove va ser tractat per un metge iatralipta anomenat Harpocres que va obtenir de l'emperador Trajà la llibertat d'actuació a les ciutats de Roma i Alexandria.
Aulus Corneli Cels utilitza aquesta paraula en diverses parts de la seva obra De Medicina, i també Galè i Paule Egineta, encara que la millor lectura seria alipta, (ἀλεῖπται), una mena de massatgistes que ungien els cossos dels atletes abans i després dels exercicis a la palestra.

## Referències

* ↑ Smith, William (ed.). «Iatralipta». A Dictionary of Greek and Roman Antiquities (1890). [Consulta: 4-XII-2020].
# Houses of the Holy

Houses of the Holy ("Cases dels Sants") és el cinquè àlbum d'estudi de la banda de rock britànica Led Zeppelin, publicat sota el segell discogràfic Atlantic Records el 28 de març de 1973. És el seu primer àlbum fet totalment de material original i significa un punt d'inflexió de l'estil del conjunt, que començà a experimentà amb noves tècniques d'estratificació i producció.
L'àlbum va ser un èxit comercial, rebent el certificat de platí onze vegades per la RIAA. La revista Rolling Stone la va posicionar al número 148 de la llista dels 500 Millors Àlbums de Tots els Temps.
A les sessions de gravació s'hi va gravar la cançó que dona nom a l'àlbum, encara que no es va incloure fins a l'àlbum següent Physical Graffiti.

## Personal
### Led Zeppelin

* John Bonham – bateria, segona veu
* John Paul Jones – baix, mellotron, sintetitzador, orgue, piano, piano de cua, clavicèmbal, baix sintetitzador, segona veu
* Jimmy Page – guitarra acústica i elèctrica, pedal steel guitar, theremin a «No Quarter», producció
* Robert Plant – veu

### Production

* Barry Diament – masterització original
* Keith Harwood – mescles
* Hipgnosis – disseny de la funda
* Andy Johns – enginyeria, mescles a «No Quarter»
* Eddie Kramer – enginyeria, mescles
* Bob Ludwig – masterització, enginyeria
* Aubrey Powell – fotografia de la portada
* George Marino – masterització (versió remasteritzada)

## Referències

* ↑ «500 Greatest Albums of All Time: Led Zeppelin, 'Houses of the Holy'». Rolling Stone, 2012. Arxivat de l'original el 9 de març 2013. [Consulta: 11 juliol 2014].
# Hélécine

Hélécine (en való Élessene, neerlandès Heilissem) és un municipi belga del Brabant Való a la regió valona. Comprèn les localitats de Neerheylissem, Opheylissem i Linsmeau. L'1 de gener del 2024 tenia 3.847 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
# Hubert Opperman

Hubert Oppy Opperman OBE (Rochester, Victòria, 29 d'abril de 1904 - Melbourne, 18 d'abril de 1996) va ser un ciclista australià que competí en carretera i en pista. Va córrer durant quasi vint anys i del seu palmarès destaquen diferents campionats nacionals. Va ser un dels primers australians a participar en el Tour de França.
Un cop retirat, va entrar en política amb el Partit Liberal i va arribar a ocupar diferents ministeris del govern australià.
Va ser guardonat amb l'Orde de l'Imperi Britànic i amb el Knight Bachelor.

## Palmarès

* 1924
** Campió d'Austràlia en ruta
** 1r a la Gouldbourn-Sydney
* 1925
** Campionat d'Austràlia en Mig Fons
* 1926
** Campió d'Austràlia en ruta
** 1r a la Wonthaggi-Melbourne
* 1927
** Campió d'Austràlia en ruta
** 1r al GP Dunlop
* 1928
** 1r al Bol d'or
* 1929
** Campió d'Austràlia en ruta
** 1r a la Gouldbourn-Sydney
** 1r a la Kapunda-Adelaida
* 1930
** 1r a la Volta a Tasmània
** Vencedor de 2 etapes a la Sydney-Melbourne
* 1931
** 1r a la París-Brest-París
** 1r al Circuit du Bourbonnais i vencedor d'una etapa
** 1r a la Lió-Grenoble-Lió
* 1934
** 1r al Memorial Bidlake
* 1938
** 1r a la Launceston-Hobart-Launceston
** 1r a l'Adelaida-Port Pirie

### Resultats al Tour de França

* 1928. 18è de la classificació general
* 1931. 12è de la classificació general

## Enllaços externs

* Palmarès a sitiodeciclismo.net
* Història a museociclismo.it
* Palmarès a cyclebase.nl
* Palmarès a memoire-du-cyclisme.eu
# Iago Bouzón Amoedo

Iago Bouzón Amoedo (nascut el 16 de juny de 1983 a Redondela, Galícia) és un exfutbolista professional gallec que jugava de defensa.
# Home de Ceprano

L'humà de Ceprano (Homo cepranensis) és un exemplar fòssil del crani d'un homínid, descobert per Italo Bidittu el 1994, a la localitat de Ceprano, província de Frosinone, a Itàlia. Després de la reconstrucció dels fragments trobats, realitzada pel geòleg Aldo Segre i la paleontòloga Eugenia Segre Naldini, es calcula que la capacitat craniana d'aquest espècimen podria ser d'uns 1.200 cc, fet que significa un cervell clarament major que el d'Homo ergaster i Homo erectus. S'ha estimat que aquest fòssil data de fa almenys 800.000 anys. S'ha proposat la denominació Homo cepranensis com a espècie diferent. El paleoantropòleg Antonio Ascenzi el considera com a Homo erectus i creu que també haurien de considerar-se les seves relacions amb l'Homo antecessor i Homo heidelbergensis.

## Referències

* Early Humans (Roy A. Gallant)/Copyright 2000 ISBN 0-7614-0960-2 (anglès).
* PudMed Central Arxivat 2013-08-01 at Archive.is (anglès).
# Huludao

Huludao (en xinès: 葫芦岛市, pinyin: Húludǎo shì, literalment: illa carabassa) és una ciutat-prefectura de la província de Liaoning, República Popular de la Xina. Limita al nord amb Fuxin, al sud amb Yingkou, a l'oest amb Jinzhou i a l'est amb Anshan. La seva àrea és de 10.415 km² i la seva població és de 2.787.032 habitants (2007).

## Administració

La ciutat de Huludao es divideix en 2 districtes, 1 ciutat i 2 comtats.
* Districte Longgang 龙港区
* Districte Lianshan 连山区
* Districte Nanpiao 南票区
* Ciutat Xingcheng 兴城市
* Comtat Suizhong 绥中县
* Comtat Jianchang 建昌县

## Història

L'àrea que avui ocupa la ciutat de Huludao ha estat poblada des de temps antics. Les evidències arqueològiques indiquen que durant la Dinastia Shang i la Dinastia Zhou la regió va gaudir d'avançada tecnologia durant l'edat de bronze. La Dinastia Ming va veure la construcció de la secció de Liaoning de la Gran Muralla Xinesa a través de Huludao, i va ser durant aquest temps que el comtat Xingcheng va ser fortificat amb la seva muralla defensiva que segueix en peus avui dia.
El 1906 el comtat de Jinxi va ser establert i més tard es va convertir en un important centre de resistència durant l'ocupació japonesa. Durant la Guerra civil xinesa de 1945-1948 va ser un camp de batalla entre l'Exèrcit Nacional Revolucionari i l'Exèrcit Popular d'Alliberament.

## Referències

* «History of Huludao». Huludao Government. Arxivat de l'original el 2011-07-07. [Consulta: 30 desembre 2009].
* «Introduction to Huludao». Huludao Government. Arxivat de l'original el 2012-02-19. [Consulta: 30 desembre 2009]. The city was renamed Huludao, originally the name of the peninsula and port in the city area, in 1994.

## Enllaços externs

* Huludao Government Arxivat 2005-04-26 a Wayback Machine.
* A brief investment-oriented introduction to Huludao by the municipal government Arxivat 2005-04-26 a Wayback Machine.
* A brief introduction to Huludao Arxivat 2005-10-25 a Wayback Machine.
* Satellite map of Huludao on Google Maps
* http://www.cnnshenyang.com/near/Show.asp?nearID=171 Arxivat 2011-07-08 a Wayback Machine.
# Jahnsita-(CaMnMg)

La jahnsita-(CaMnMg) és un mineral de la classe dels fosfats, que pertany al subgrup de la jahnsita. Rep el seu nom degut al fet que és un anàleg de la jahnsita-(CaMnFe); el sufix indica la situació dels metalls.

## Característiques

La jahnsita-(CaMnMg) és un fosfat de fórmula química {Ca}{Mn$^{2+}$}{(Mg,Fe$^{2+}$)₂}{Fe₂$^{3+}$}(PO₄)₄(OH)₂·8H₂O. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la jahnsita-(CaMnMg) pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

Es troba en mineralitzacions de fosfats en etapes tardanes en pegmatita de granit. Va ser descoberta a la mina Tip Top, a la localitat de Fourmile del comtat de Custer, a l'estat de Dakota del Sud (Estats Units). Sol trobar-se associada a altres minerals com: leucofosfita, hureaulita, robertsita, rockbridgeïta, trifilita, tavorita i vivianita. També ha estat descrita a altres estats dels Estats Units, com Nevada, Nou Hampshire o Carolina del Nord, així com a algunes localitats més de Dakota del Sud. També ha estat trobada a l'Argentina, al Brasil, al Marroc i a Àustria.

## Referències

* ↑ «Jahnsite-(CaMnMg)» (en anglès). Mindat. [Consulta: 13 juny 2017].
# Jahnsita-(MnMnZn)

La jahnsita-(MnMnZn) és un mineral de la classe dels fosfats que pertany al subgrup de la jahnsita.

## Característiques

La jahnsita-(MnMnZn) és un fosfat de fórmula química Mn$^{2+}$Mn$^{2+}$Zn₂Fe$^{3+}$₂(PO₄)₄(OH)₂·8H₂O. Va ser aprovada com a espècie vàlida per l'Associació Mineralògica Internacional l'any 2018. Cristal·litza en el sistema monoclínic. La seva duresa a l'escala de Mohs és 4.
L'exemplar que va servir per a determinar l'espècie, el que es coneix com a material tipus, es troba conservata les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67277.

## Formació i jaciments

La única mostra trobada d'aquesta espècie va ser descoberta a la mina Herdade dos Pendões, situada a São Luís, pertanyent a Odemira (Beja, Portugal). La mostra original es va subdividir en 3 parts. Aquest indret és, per tant, l'únic indret de tot el planeta on ha estat descrita aquesta espècie mineral.

## Referències

* ↑ «Jahnsite-(MnMnZn)» (en anglès). Mindat. [Consulta: 10 juliol 2021].
* ↑ «Specimen ID: TXC-A9N» (en anglès). Mindat. [Consulta: 10 juliol 2021].
# Ibis calb

L'ibis calb (Geronticus calvus) és una espècie d'ocell de cames llargues de la família dels tresquiornítids (Threskiornithidae) que habita penya-segats i congosts a les terres altes de Sud-àfrica, a les zones orientals de la Província de Transvaal, l'Estat Lliure d'Orange i la Província del Cap, a més de Lesotho.

## Referències

* ↑ L'ibis calb a CERCATERM Rev. 22/11/2011 (català)
* ↑ l’ibis calb a BIRDLIFE Rev. 22/11/2011 (anglès)
# Honor Girl

Honor Girl és una novel·la gràfica autobiogràfica escrita i il·lustrada per Maggie Thrash. Es publicaren per primer cop el 2015 a través de Candlewick Press.

## Història de publicació

Thrash va escriure Honor Girl al llarg de dos anys. Si bé la seva experiència prèvia consistia en escriure prosa i no novel·les gràfiques, una companya d'habitació l'animà a usar aquest estil per a aquesta història en particular. Transh s'interessà per les possibilitats que li oferia a l'hora de descriure's a si mateixa de manera visual i va començar a practicar per tal de dur-la al format gràfic.
Candlewick Pres publicà Honor Girl el 8 de setembre de 2015.

## Sinopsi

Thrash parla de l'estiu de 2000 i la seva estada al campament Bellflower de Kentucky. Ella vivia a Atlanta, però feia anys que passava els estius en aquest campament només per a noies. En el transcurs del còmic va relatant el dia a dia en el campament: activitats com tir al blanc, tennis, natació, etc. També parla de la relació entre les diferents participants en el campament, sempre fets quotidians i normals en aquest tipus d'activitats. Entre tot això, Maggie d'anirà adonant els seus sentiments cap a una de les conselleres, Erin, i com la va veient d'una manera totalment diferent. D'aquesta manera, l'autora va contant el descobriment de la seva pròpia homosexualitat.

## Recepció i premis

The New York Times Book Review va qualificar la història de "dolça i obsessiva i que et deixa morta" i va trobar que "Thrash mostra una comprensió impressionant del llenguatge dels còmics". A la seva ressenya estrella, Kirkus Reviews va qualificar el llibre de "memòries luminescents que no s'han de perdre". Honor Girl també va rebre ressenyes destacades de School Library Journal, Publishers Weekly i Kirkus Reviews, i va ser seleccionada per la Junior Library Guild per a la tardor de 2015. Honor Girl va ser finalista del Los Angeles TimesBook Prize 2016 en la categoria de novel·la gràfica/còmics.

## Referències

* ↑ Maggie Thrash. Honor Girl: A Graphic Memoir. Candlewick Press, 2015. ISBN 978-0-7636-7382-6.
* ↑ Bell, Amanda «Maggie Thrash Explains How 'Honor Girl' Is Her Coming Out Story» (en anglès). MTV News, September 7, 2015. Arxivat 2020-02-01 a Wayback Machine.
* ↑ Dar, Mahnaz «"Honor Girl" Graphic Novelist Maggie Thrash on Identity and Girls' Spaces» (en anglès). School Library Journal, August 27, 2015.
* 1 2 «HONOR GIRL A Graphic Memoir by Maggie Thrash». Kirkus Reviews, May 6, 2015.
* ↑ «Honor Girl de Maggie Thrash» (en castellà). Girlybooks, 08-05-2017. [Consulta: 18 maig 2022].
* ↑ , 21-08-2015.
* ↑ «HONOR GIRL by Maggie Thrash». Kirkus Reviews. [Consulta: September 7, 2015].
* ↑ Dar, Mahnaz School Library Journal, 61, 6, 01-06-2015.
* ↑ «Children's Book Review: Honor Girl: A Graphic Memoir by Maggie Thrash.». Publishers Weekly. [Consulta: September 8, 2015].
* ↑ «Junior Library Guild : Honor Girl: A Graphic Memoir by Maggie Thrash». Arxivat de l'original el de gener 6, 2017. [Consulta: September 8, 2015].
* ↑ «2016 L.A. Times Book Prize finalists announced». The Los Angeles Times, 23-02-2016. [Consulta: March 3, 2016].
# Illes Slate

Les illes Slate són un grup d'illes de les Hèbrides Interiors d'Escòcia. Es troben just enfront de la costa del "continent", al nord de Jura i al sud-est d'Oban. Els illots Garvellachs estan situats al sud-est d'aquest grup.
La composició geològica d'aquestes illes és de pissarra, existint-ne indústria d'extracció fins a mitjans del segle xx. El funcionament de la pedrera va començar el 1630 i a principis del segle XX produïa encara vuit milions de tones de pissarra l'any.

## Geografia

Les illes més grans són:
* Seil
* Easdale
* Shuna
* Luing
* Torsa
* Belnahua
Scarba, tot i ser una illa molt propera, no s'inclou dins del grup de les Slate

## Enllaços externs

* The Scottish Slate Islands Heritage Trust Arxivat 2008-10-03 a Wayback Machine. (anglès)
# Iurlovka

Iurlovka (en rus: Юрловка) és un poble de l'óblast de Saràtov, a Rússia, segons el cens del 2010 tenia 464 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Janville-en-Beauce

Janville-en-Beauce és un municipi francès situat al departament de l'Eure i Loir i a la regió de Centre – Vall del Loira. Es crea l'1 de gener de 2019, amb l'estatus de municipi nou, a partir de la fusió de Allaines-Mervilliers, Janville i Le Puiset, que esdevenen municipis delegats.
# Inger-Lena Hultberg

Inger-Lena Hultberg, (Lund, 27 de desembre de 1942) és considerada la primera dona a Suècia que es va oferir com a voluntària per a una educació dissenyada per als qui ingressen al Servei militar.

## Biografia

Nascuda i criada a Lund, el pare d'Hultberg va ser mestre i la mare, historiadora literària. Des de molt jove es va interessar per la tecnologia, especialitzant-se en matemàtiques a l'escola secundària i treballant en un projecte especial en aerodinàmica. Sempre es va interessar per l'automòbil i les motocicletes de la família. Mentre estudiava anglès a l'Anglaterra, passava el seu temps lliure observant els avions en l'Aeroport de Croydon i Biggin Hill, famosos per les seves activitats en temps de guerra. El seu primer vol va ser a Suècia en un vell biplaça SK 16.
Després es va embarcar en un curs de física a la Universitat de Lund. A les vacances d'estiu de 1962, va ser la primera dona a ésser admesa en l'escola d'entrenament de la Força Aèria Sueca a Västerås, on va passar la major part del seu temps al taller central d'Arboga, mentre es va formar com a enginyera de vol. L'única dona en un grup de 30, va regressar a l'escola de la Força Aèria per als estius de 1963 i 1964 i va obtenir el títol d'enginyer de vol. Però es va adonar que mai seria admesa per servir en la Força Aèria. Com a resultat, va decidir continuar els seus estudis acadèmics, graduant-se a la universitat de Lund, en física matemàtica.
Posteriorment, Hultberg va treballar com a física a l'Hospital Universitari de Lund fins a la seva jubilació el 2010.

## Referències

* 1 2 «Inger-Lena Hultberg: Sveriges första kvinnliga värnpliktige» (en suec). Försvarsmakten. [Consulta: 15 desembre 2016].
* 1 2 3 «Inger-Lena - Första trulan vid LTH» (en suec). LTH. [Consulta: 15 desembre 2016].